**KAIŠIADORIŲ JAUNIMO REIKALŲ TARYBOS**

 **SUSIRINKIMO PROTOKOLAS**

2017-06-15 Nr.4

Susirinkimo vieta: Kaišiadorių rajono savivaldybė, Bažnyčios 4, Kaišiadorys

Susirinkimo pirmininkas: Robertas Šustavičius

Susirinkimo sekretorius: Eglė Grendienė

# Dalyvavo: Robertas Šustavičius, Dominykas Šalvaitis, Dženeta Bartkutė, Tomas Vaicekauskas, Eglė Grendienė.

Darbotvarkė:

1. JRT narių bendra nuotrauka.
2. Naujo metinio plano pristatymas, po redagavimo dalyvautuose mokymuose.
3. Finansavimo galimybių paieška lauko ekrano įrengimui Kaišiadorių mieste.

1. SVARSTYTA. JRT narių bendra nuotrauka.

Kaišiadorių rajono jaunimo reikalų tarybos pirmininkas Robertas Šustavičius sakė, jog yra labai svarbu informaciją apie jaunimo reikalų tarybą viešinti plačiai visuomenėje. Todėl reikia visiems jaunimo reikalų tarybos nariams susirinkus pasidaryti bendrą nuotrauką, kuri būtų naudojama viešinimui. Planuojama sukurti JRT profilį socialiniame tinkle „Facebook“, kuriame bus viešinamas tarybos darbas.

NUTARTA. Pasidaryti jaunimo reikalų tarybos narių nuotrauką bei sukurti JRT profilį socialiniame tinkle „Facebook“.

2. SVARSTYTA. Naujo metinio plano pristatymas, po redagavimo dalyvautuose mokymuose.

Kaišiadorių rajono jaunimo reikalų tarybos pirmininkas Robertas Šustavičius kartu su Kaišiadorių jaunimo reikalų tarybos nare Samanta Lukrecija Gestautaite, dalyvavo Jaunimo reikalų departamento organizuotuose mokymuose birželio 9-10 dieną, po kurių buvo paredaguotas metinis planas. R.Šustavičius pristato naują planą:

1. JRT veiklos viešinimas siekiant informuoti jaunimą apie jaunimo reikalų tarybos galimybes dirbant su jaunimu, skatinti jaunimo iniciatyvas.
2. Finansavimo galimybių paieška informacinio stendo įrengimui, tam jog Kaišiadoryse jaunimą lengviau pasiektų teikiama informacija apie miesto aktualijas.
3. Mokymai Jaunimo reikalų departamente siekiant įgauti kompetencijų planuojant JRT veiklą.
4. Renginio iniciavimas norint suburti jaunimą rinktis į vieną vietą žiūrėti filmą po atviru dangumi.
5. Išvažiuojamasis posėdis į Druskininkus, siekiant pasidalinti geraja patirtimi bei įgauti kompetencijų dirbant su jaunimu JRT.
6. Matant problemą jaunimo verslumo skatinime inicijuoti renginį, kuris suteiktų jaunimui žinių verslo pradžiai.
7. Matant problemą su kuria susiduria Kaišiadorių rajono jaunimas inicijuoti konferenciją „Jaunimo psichinė sveikata“.
8. Iniciavimas išplestinio susirinkimo, kurio metu būtų siekiama išsiaiškinti Kaišiadorių rajono jaunimo pagrindines užimtumo bei aktyvumo problemų, priežastis.
* Mokyklinio amžiaus;
* Studentų;
* Baigę studijas.
1. Inicijuoti finansų paskirstymą iš turimų jaunimo organizacijų skirto finansavimo, siekiant pagerinti jaunimo organizacijų susisiekimą bei tarpusavio bendradarbiavimą.

NUTARTA. Vienbalsiai priimti naują metinį planą.

3. SVARSTYTA. Finansavimo galimybių paieška informacinio stendo įrengimui Kaišiadorių mieste.

Kaišiadorių rajono savivaldybės Turto skyriaus vedėja Ligita Purienė pristatė galimybę teikti projektą Kaišiadorių miesto vietos veiklos grupei, dėl lauko ekrano įrengimo Kaišiadoryse.

NUTARTA. Teikti pasiūlymą jaunimo organizacijai „Žalieji velniai“ dėl lauko ekrano įrengimo Kaišiadoryse.

Susirinkimo pirmininkas Robertas Šustavičius

Susirinkimo sekretorė Eglė Grendienė